**Az agrárminiszter**

**…../2019. (… . …) AM rendelete**

**a 140 kWth és annál nagyobb, de 50 MWth-nál kisebb teljes névleges bemenő hőteljesítményű tüzelőberendezések működési feltételeiről és légszennyező anyagainak kibocsátási határértékeiről szóló 53/2017. (X. 18.) FM rendelet módosításáról**

A környezet védelmének általános szabályairól szóló 1995. évi LIII. törvény 110. § (8) bekezdés g) pontjában kapott felhatalmazás alapján, a Kormány tagjainak feladat- és hatásköréről szóló 94/2018. (V.22). Korm. rendelet 79. § 9. pontjában meghatározott feladatkörömben eljárva a következőket rendelem el:

**1. §**

1. A 140 kWth és annál nagyobb, de 50 MWth-nál kisebb teljes névleges bemenő hőteljesítményű tüzelőberendezések működési feltételeiről és légszennyező anyagainak kibocsátási határértékeiről szóló 53/2017. (X. 18.) FM rendelet (a továbbiakban: R.) 2. § (1) bekezdés kiegészül a következő 1a. ponttal:

*(E rendelet alkalmazásában)*

„1.a. *gázszállítási rendszer*: a földgázellátásról szóló 2008. évi XL. törvény szerinti együttműködő földgázrendszer;”

(2) A R. 2. § (1) bekezdés 9. pontja helyébe a következő rendelkezés lép:

„9. *teljes névleges bemenő hőteljesítmény*: a tüzelőberendezések összesítési szabály szerint számított névleges bemenő hőteljesítményeinek összege, amely egy tüzelőberendezés esetén azonos a névleges bemenő hőteljesítménnyel;”

**2. §**

1. Az R. 4. § (6) és (7) bekezdése a következő szöveggel lép hatályba:

„(6) Egy ötéves időszak mozgó átlagát tekintve évente legfeljebb 500 üzemórát üzemelő 1 MWth és annál nagyobb teljes névleges bemenő hőteljesítményű I. kategóriájú tüzelőberendezésekre az 1. mellékletben szereplő kibocsátási határértékeket kell alkalmazni, azzal a kivétellel, hogy a szilárd biomassza tüzelőanyaggal üzemelő berendezéseknél a szilárdanyag-kibocsátási határérték 200 mg/Nm3, a szén-monoxid kibocsátási határérték 375 mg/Nm3.

(7) Azon 5 MWth-ot meghaladó teljes névleges bemenő hőteljesítményű I. kategóriájú tüzelőberendezések esetében, amelyek egy ötéves időszak mozgó átlagában számított hasznos hőtermelésének legalább 50%-át közszolgáltatási távfűtési hálózatban gőz, forró víz vagy meleg víz formájában használják fel, 2030. január 1-jéig az 1. mellékletben szereplő határértékeket kell alkalmazni, azzal a kivétellel, hogy a szilárd és folyékony tüzelőanyaggal üzemelő berendezéseknél a kén-dioxid kibocsátási határérték 1100 mg/Nm3, a szilárd tüzelőanyaggal üzemelő berendezéseknél a szilárdanyag-kibocsátási határérték 150 mg/Nm3, a szilárd biomassza tüzelőanyaggal üzemelő berendezéseknél a szén-monoxid kibocsátási határérték 375 mg/Nm3.”

(2) Az R. 4. § (9) bekezdése a következő szöveggel lép hatályba:

„(9) A gázszállítási rendszer biztonságának és védelmének biztosításához szükséges gázkompresszor-állomások működtetéséhez használt, 5 MWth-ot meghaladó teljes névleges bemenő hőteljesítményű I. kategóriájú motorok és gázturbinák esetében a nitrogén-oxidokra 2030. január 1-jéig az 1. mellékletben szereplő határértéket kell alkalmazni, azzal a kivétellel, hogy az 1994. január 1. előtt üzembe helyezett gázmotorok esetében a nitrogén-oxidokra vonatkozó kibocsátási határérték 565 mg/Nm3.”

(3) Az R. 4. § (10) bekezdése helyébe a következő rendelkezés lép:

„(10) Egy hároméves időszak mozgó átlagát tekintve évente legfeljebb 500 üzemórát üzemelő II. kategóriájú tüzelőberendezésekre az 1. mellékletben szereplő kibocsátási határértékeket kell alkalmazni azzal a kivétellel, hogy a szilárd tüzelőanyaggal üzemelő berendezéseknél a szilárdanyag-kibocsátási határérték 100 mg/Nm3, az 1 MWth és annál nagyobb teljes névleges bemenő hőteljesítményű, szilárd biomassza tüzelőanyaggal üzemelő berendezéseknél a szén-monoxid kibocsátási határérték 375 mg/Nm3.”

(4) Az R. 4. § (13) bekezdése helyébe a következő rendelkezés lép:

„(13) A helyhez kötött motorok esetében a kibocsátási határértékeket nem kell alkalmazni

*a)* azon 1 MWth-nál kisebb névleges bemenő hőteljesítményű motorokra, amelyek tüzelőanyag-felhasználása 50 kg/h alatt van, és

*b)* a szükségáramforrást hajtó, helyhez kötött motorokra, amelyek 50 h/év-nél rövidebb ideig üzemelnek.”

**3. §**

Az R. 12. § (2) és (3) bekezdése helyébe a következő rendelkezések lépnek:

„(2) Az 1 MWth és annál nagyobb, de 5 MWth-ot meg nem haladó teljes névleges bemenő hőteljesítményű I. kategóriájú tüzelőberendezések esetében 2029. december 31-ig az 1. mellékletben foglalt kibocsátási határértékeket kell alkalmazni a következő kivételekkel:

1. a szilárd biomassza tüzelés esetén a szén-monoxid kibocsátási határérték 375 mg/Nm3;
2. az 1994. január 1. előtt üzembe helyezett, 3 MWth-ot meghaladó teljes névleges bemenő hőteljesítményű gázmotorok esetében a nitrogén-oxidokra vonatkozó kibocsátási határérték 565 mg/Nm3, a szén-monoxid kibocsátási határérték négyütemű motorokra 375 mg/Nm3, a kétütemű motorokra 320 mg/Nm3, az összes szerves vegyület C-ben (szénben) kifejezve, a metán kivételével kibocsátási határérték 115 mg/Nm3.

(3) Az 5 MWth-ot meghaladó teljes névleges bemenő hőteljesítményű I. kategóriájú tüzelőberendezések esetében 2024. december 31-ig az 1. mellékletben foglalt kibocsátási határértékeket kell alkalmazni a következő kivételekkel:

1. a szilárd biomassza tüzelés esetén a szén-monoxid kibocsátási határérték 375 mg/Nm3;
2. az 1994. január 1. előtt üzembe helyezett gázmotorok esetében a nitrogén-oxidokra vonatkozó kibocsátási határérték 565 mg/Nm3, a szén-monoxid kibocsátási határérték négyütemű motorokra 375 mg/Nm3, a kétütemű motorokra 320 mg/Nm3, az összes szerves vegyület C-ben (szénben) kifejezve, a metán kivételével kibocsátási határérték 115 mg/Nm3.”

**4. §**

(1) Az R. 1. melléklete az 1. melléklet szerint módosul.

(2) Az R. 2. melléklete a 2. melléklet szerint lép hatályba.

(3) Az R. 3. melléklete a 3. melléklet szerint lép hatályba.

(4) Az R. 4. melléklete a 4. melléklet szerint módosul.

(5) Az R. 5. melléklete az 5. melléklet szerint módosul.

**5. §**

Hatályát veszti az R. 4. melléklet 3. pont 3.4. alpontja.

**6. §**

(1) Ez a rendelet – a (2) és (3) bekezdésekben meghatározott kivétellel – a kihirdetést követő 15. napon lép hatályba.

1. A 2. § (1) és (2) bekezdése, valamint a 4. § (3) bekezdése és a 3. melléklet 2025. január 1-jén lép hatályba.
2. A 4. § (2) bekezdése és a 2. melléklet 2030. január 1-jén lép hatályba.

**7. §**

(1) Ez a rendelet a közepes tüzelőberendezésekből származó egyes szennyező anyagok levegőbe történő kibocsátásának korlátozásáról szóló 2015. november 25-i 2015/2193/EU európai parlamenti és tanácsi irányelvnek való megfelelést szolgálja.

(2) E rendelet tervezetének a műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról szóló, 2015. szeptember 9-i (EU) 2015/1535 európai parlamenti és tanácsi irányelv 5-7. cikke szerinti előzetes bejelentése megtörtént.

Budapest, 2019. június „….”.

Dr. Nagy István

*agrárminiszter*

*1. melléklet a …/2019. (… …) AM rendelethez*

1. Az R. 1. melléklet 2. pont 2.3. alpontja helyébe a következő rendelkezés lép:

„2.3. Az NOx-kibocsátási határérték lignit tüzelés esetében 320 mg/m3, szilárd biomassza tüzelőanyagot használó fluid tüzelésű kazán esetében 300 mg/m3, egyéb szilárd tüzelőanyagot használó fluid tüzelésű kazán esetében 210 mg/m3.”

2. Az R. 1. melléklet 3. pont 3.1. alpontja helyébe a következő rendelkezés lép:

„3.1. Az NOx-kibocsátási határérték kétütemű motorok esetében 300 mg/m3, a négyütemű biogáz- és depóniagáz-üzemű gázmotorok esetében 225 mg/m3, kizárólag kutatófúrásoknál alkalmazott dízelmotorok esetén 1650 mg/m3, egyéb dízelmotorok esetén 1500 mg/m3.”

3. Az R. 1. melléklet 3. pontja a következő 3.4. alponttal egészül ki:

„3.4. A TOC-kibocsátási határérték az 5%-nál nagyobb etántartalmú földgázt használó gázmotorok esetében 95 mg/m3.”

*2. melléklet a …/2019. (… …) AM rendelethez*

1. Az R. 2. melléklet 2. pontjában foglalt táblázat B:5 mezőjében szereplő az „1500” szövegrész helyett a „375” szöveggel lép hatályba.

2. Az R. 2. melléklet 2. pont 2.5. alpontja a következő szöveggel lép hatályba:

„2.5. Az NOx-kibocsátási határérték lignit tüzelés esetében 320 mg/Nm3, szilárd biomassza tüzelőanyagot használó fluid tüzelésű kazán esetében 300 mg/Nm3, egyéb szilárd tüzelőanyagot használó fluid tüzelésű kazán esetében 210 mg/Nm3.”

3. Az R. 2. melléklet 3. pont 3.3. alpontja a következő szöveggel lép hatályba:

„3.3. Az NOx-kibocsátási határérték 1500 mg/Nm3 az alábbiak esetében:

a) dízelmotorok, amelyeknek gyártása 2006. május 18. előtt megkezdődött;

b) kettős üzemű motorok folyékony üzemmódban.”

4. Az R. 2. melléklet 3. pontja a következő 3.8. alponttal kiegészülve lép hatályba:

„3.8. A TOC-kibocsátási határérték az 5%-nál nagyobb etántartalmú földgázt használó gázmotorok esetében 95 mg/m3.”

*3. melléklet a …/2019.(… …) AM rendelethez*

1. Az R. 3. melléklet 2. pontjában foglalt táblázat B:5 mezője az „1500” szövegrész helyett a „375” szöveggel lép hatályba.

2. Az R. 3. melléklet 2. pont 2.6. alpontja a következő szöveggel lép hatályba:

„2.6. Az NOx-kibocsátási határérték lignit tüzelés esetében 320 mg/m3, szilárd biomassza tüzelőanyagot használó fluid tüzelésű kazán esetében 300 mg/m3, egyéb szilárd tüzelőanyagot használó fluid tüzelésű kazán esetében 210 mg/m3.”

3. Az R. 3. melléklet 3. pont 3.2. alpontja következő szöveggel lép hatályba:

„3.2. Az NOx-kibocsátási határérték 1500 mg/Nm3 az alábbiak esetében:

a) dízelmotorok, amelyeknek gyártása 2006. május 18. előtt megkezdődött;

b) kettős üzemű motorok folyékony üzemmódban.”

4. Az R. 3. melléklet 3. pontja a következő 3.9. és 3.10. alpontokkal kiegészülve lép hatályba:

„3.9. A TOC-kibocsátási határérték az 5%-nál nagyobb etántartalmú földgázt használó gázmotorok esetében 95 mg/m3.

3.10. A gázszállítási rendszer biztonságának és védelmének biztosításához szükséges gázkompresszor-állomások működtetéséhez használt, 1994. január 1. előtt üzembe helyezett gázmotorok esetében a CO-kibocsátási határérték négyütemű motorokra 375 mg/m3, a kétütemű motorokra 320 mg/m3, a TOC-kibocsátási határérték 115 mg/m3 2030. január 1-ig.”

*4. melléklet a …/2019.(… …) AM rendelethez*

1. Az R. 4. melléklet 2. pont 2.5. alpontja helyébe a következő rendelkezés lép:

„2.5. Az NOx-kibocsátási határérték lignit tüzelés esetében 320 mg/m3, szilárd biomassza tüzelőanyagot használó fluid tüzelésű kazán esetében 300 mg/m3, egyéb szilárd tüzelőanyagot használó fluid tüzelésű kazán esetében 210 mg/m3.”

2. Az R. 4. melléklet 3. pont 3.3. alpontja helyébe a következő rendelkezés lép:

„3.3. A NOx-kibocsátási határérték dízelmotorok esetében, amennyiben NOx-kibocsátásuk elsődleges intézkedésekkel korlátozott, a kizárólag kutatófúrásoknál alkalmazott dízelmotorok esetén 1650 mg/m3, egyéb dízelmotorok esetén 1500 mg/m3.”

3. Az R. 4. melléklet 3. pontja a következő 3.8. alponttal egészül ki:

„3.8. A TOC-kibocsátási határérték az 5%-nál nagyobb etántartalmú földgázt használó gázmotorok esetében 95 mg/m3.”

*5. melléklet a …/2019. (… …) AM rendelethez*

1. Az R. 5. melléklet 2. pontjában foglalt táblázat B:5 mezőjében szereplő az „1500” szövegrész helyébe a „375” szöveg lép.

2. Az R. 5. melléklet 2. pont 2.3. és 2.4 alpontja helyébe a következő rendelkezések lépnek:

„2.3. Az NOx-kibocsátási határérték az 1 MWth és annál nagyobb, de 5 MWth-ot meg nem haladó teljes névleges bemenő hőteljesítményű szilárd tüzelőanyaggal üzemelő tüzelőberendezések esetében 500 mg/Nm3, azzal a kivétellel, hogy a lignit tüzelés esetében 320 mg/Nm3, szilárd biomassza tüzelőanyagot használó fluid tüzelésű kazán esetében 300 mg/Nm3.

2.4. Az NOx-kibocsátási határérték egyéb szilárd tüzelőanyagot használó fluid tüzelésű kazán esetében 210 mg/Nm3.”

3. Az R. 5. melléklet 3. pont 3.2. alpontja helyébe a következő rendelkezés lép:

„3.2. Az évente 500-1500 órát üzemelő motorok esetében, amennyiben NOx-kibocsátásuk elsődleges intézkedések alkalmazása révén korlátozott, az alábbi NOx-kibocsátási határértéket kell alkalmazni:

a) 1300 mg/Nm3 a 20 MWth-ot meg nem haladó teljes névleges bemenő hőteljesítményű, legfeljebb 1200 percenkénti fordulatszámú dízelmotorok esetében;

b) 1500 mg/Nm3 a 20 MWth-ot meghaladó teljes névleges bemenő hőteljesítményű dízelmotorok esetében és a folyékony üzemmódban működő kettős üzemű motorok esetében;

c) 750 mg/Nm3 az 1200-nál nagyobb percenkénti fordulatszámú dízelmotorok esetében;

d) 380 mg/Nm3 a gáz üzemmódban működő kettős üzemű motorok esetében.”

4. Az R. 5. melléklet 3. pontja a következő 3.9. alponttal egészül ki:

„3.9. A TOC-kibocsátási határérték az 5%-nál nagyobb etántartalmú földgázt használó gázmotorok esetében 95 mg/m3.”